ഓടക്കുഴലും തബലയും വയലിനും വാഹനങ്ങളുടെ ഹോണാകും നിയമം ഉടന് കൊണ്ടുവരുമെന്ന് കേന്ദ്രമന്ത്രി നിതിന് ഗഡ്കരി രാജ്യത്ത് ഇനിമുതല് പുറത്തിറങ്ങുന്ന വാഹനങ്ങളുടെ ഹോണുകളില് ഭാരതീയ സംഗീതോപകരണങ്ങളുടെ ശബ്ദം നിര്ബന്ധമാക്കുമെന്ന് കേന്ദ്ര ഉപരിതല ഗതാഗതമന്ത്രി നിതിന് ഗഡ്കരി.ഇതുമായി ബന്ധപ്പെട്ട് ഉടന് തന്നെ നിയമനിര്മാണം നടത്തമെന്ന് അദ്ദേഹം പറഞ്ഞു. നിലവില് ആംബുലന്സ്, പോലീസ് തുടങ്ങിയ വാഹനങ്ങള് ഉപയോഗിക്കുന്ന സൈറണുകളെപ്പറ്റി പഠിക്കുകയാണെന്നും ഇതിനു പകരം കേള്ക്കാന് കൂടുതല് സുഖപ്രദമായ ആകാശവാണിയിലെ ശബ്ദം ഉപയോഗിക്കുന്ന കാര്യം ആലോചിക്കുന്നുണ്ടെന്നും കേന്ദ്രമന്ത്രി ചൊവ്വാഴ്ച മഹാരാഷ്ട്രയില് ഒരു ഹൈവേ ഉദ്ഘാടന വേദിയില് പറഞ്ഞു. നേരത്തെ രാജ്യത്തെ വാഹനങ്ങളിലെ ചുവപ്പു നിറത്തിലുള്ള ബീക്കണ് നിര്ത്തലാക്കിയ കാര്യവും കേന്ദ്രമന്ത്രി ചൂണ്ടിക്കാട്ടി. മന്ത്രിയുടെ വാക്കുകള്: ഞാന് ആകാശവാണിയ്ക്കു വേണ്ടി ഒരു ആര്ട്ടിസ്റ്റ് തയ്യാറാക്കയ സംഗീതം ഇന്നു രാവിലെ കേട്ടിരുന്നു. ഈ ട്യൂണ് ആംബുലന്സുകള്ക്ക് ഉപയോഗിച്ചാല് കേള്ക്കാന് കൂടുതല് സുഖകരമാകില്ലേ എന്നാണ് ഞാന് ആലോചിക്കുന്നത്. മന്ത്രിമാരും മറ്റും കടന്നു പോകുമ്ബോള് സൈറണുകള് ഉച്ചത്തില് കേള്പ്പിക്കുന്നത് അരോചകമാണ്. ഇത് ചെവിയ്ക്കും പ്രശ്നമുണ്ടാക്കുന്നുണ്ട്. എല്ലാ വാഹനങ്ങളുടെയും ഹോണുകള് ഇന്ത്യന് സംഗീതോപകരണങ്ങളാക്കും. ഇതോടെ ഇത് കേള്വിയ്ക്ക് സുഖകരമാകും. ഓടക്കുഴല്, തബല, വയലിന്, മൗത്ത് ഓര്ഗന്, ഹാര്മോണിയം തുടങ്ങിയവ.